A Nupi In Thildang A Suangsak Dah Lo, Maggi Lawnglawng A Suangsak Ruangah A Ṭhen – Meifar\nA Nupi In Thildang A Suangsak Dah Lo, Maggi Lawnglawng A Suangsak Ruangah A Ṭhen\nNupa tuakhat cu maggi lawnglawng an ei ṭheu ruangah an ṭhenaw. Karnataka, Ballari khua ih um thuṭhentu lawyer in a thilton danglam zet cu media hnenah a sim thei ih ‘maggi buainak’ a ti.\nInnsang pa in, “Ka nupi in thildang suang a thiam lo. Maggi lawnglawng a suang ringring. Thaithawh, suncaw le zanriak khalah maggi lawnglawng a tuah. Ka celh nawn lo” tin ṭhenaw dingin thubuai ava thehlut.\nThuṭhentu in an thuhla cu a buaipi ih ṭhenaw lo dingin a tawlrel sak nan a hlawhsam, maggi ruangah an ṭhenaw phah. Lawyer in, “Khawpi lam aiin khuate lamah thubuai tenau a suak ṭheu, khawpi lamih um nunau pawl cu an lung a fim deuh ruangah thilumdan an theithiam.\nTulai hi nupa ṭhenaw an tamtuk. Kumkhat sung neihawk hnu lawngah ṭhenawknak thubuai thehlut siang ding tin daan le dun tuah thlang sehla a ṭha ding. Mopuai tuah lai ih ṭhenawknak thubuai thehluttu khal an um” a ti.\nThuṭhentu in thubuai danglam zet a buaipi mi ṭhenkhat khal a rel cih, ‘Ṭhenkhat cu a nupi in a biak dah lo ruangah thubuai a thehlut. Rawl lakah cii rawi tamtuk ruang khalah thubuai thehluttu an um, leng vahsuah tikah nupi hruaitel lo ruangah ṭhenaw khal an um” a ti.\nMopuai Ah Mopa In Mi Zuktu (Camera-man) A Sang Theihhngilh Ruangah Monu In A Ṭhen


Pipe tomahawk given by Washington in 1792 loaned to tribe - New Jersey Herald -\nPosted: Mar. 15, 2019 8:00 am Updated: Mar. 15, 2019 1:31 pm


June 27, 2020 Zohtthim Tlak Ral Bawipa ih Nun | Radio Veritas Asia\nZohtthim Tlak Ral Bawipa ih Nun\nThuthangtha ngai tu nan zaten Pathian in thluasuah lo pe hram she tiah, hmaisa ah thla za ka cam.\nZumtu u le nau, tui ttum ah Jesuh ih Rome ralbawi pakhat ih hnen um a damter nak thu tawiten kan ruat tlang pei. Mathai bung 8: 5 – 13 sung ta a si. Hlanlai ah Rome ralbawi pakhat a rak um. Cumi ralbawipa cun a kut thuai ah ralkap le hnen um tampi a nei. Vei khat cu a hnen um pakhat cu besia zet in a naa. Cutikah Ralbawipa cu mangbang le thin khua ruah har in a um. Asinan ralbawipa cun Jesuh an timi in damlo besia ih a um mi a hnen um cu a damter thei ko ding ti zumnak a neih ih ruangah Jesuh hnen ah zamrang ten a feh ih hitin Jesuh cu a sim;\n“Bawipa, ka hnen um pa cu besia zet in a naa ih caang thei lo in inn ah a it ringring a si,” tiah a ti. Cutikah Jesuh in “Ka ra dingih ka dam ter ding” tiah a let. Jesuh ih tong a theih veten ralbawipa cu a lung a lawizet. Asinan, khat lam ah a thin a nuam lo. Curangah ralbawipa cun Jesuh cu hitin a sawn: “Bawipa cu ticun si hlah she, nang ka inn sungih lut dingah ka tlak lo. Damnak thu pe aw la ka hnen um pa cu a dam ko ding.” Nangmah rori ka inn tiang na rat a tul lo. Kei khal ka kut tangah ralkap tampi an um. “Pakhat khat cu ‘feh aw’ ka ti le a feh; ‘ra aw’ ka ti le a ra’. Cun ‘ ka hnen um khal himi tuah aw ka ti le a tuah a si, tiah a ti.”\nHimi tong a theih ve ten Jesuh cu a mang a bang. A lung khal a awi. Curuangah mipi pawl hnen ah hi tin a sim: “Israel mi lak hman ah hi pa ih zumnak bangtuk ka hmuh hrih lo a si” tiah a ti.\nZumtu u le nau, himi ralbawipa ih nun le thinlung kan zoh tik ah kan hrangah cawn ding tampi a um a si. Cumi sung in pa 3 kan zoh pei.\n(1) Pa 1 nak ah rawlbawipa cu zangfahnak thinlung nei mi a si, timi a si. Hi ralbawi pa in zangfahnak thinlung a neih ih ruangah damlo besia a hnen um ih damnak ding hrangah a mah rori Jesuh hnen ah feh in damnak thluasuah a dil sak a si. Ngaingai ih kan sim a silen, ka hnen um a si men pam, keimah tengteng Jesuh hnen ih va feh a tul lo, ka ralkap pakhat khat a silo len ka hnen um pakhat khat Jesuh-ih hnen ah ka thlah men ding, tiseh la a ngah mi a si. Asinan, a hnen um cu santlai lo te sikhal sehla a duhdawt le a zangfah tuk ih ruangah a mah rori Jesuh hnen ah a feh a si.\nZumtu u le nau kan nih teh, damlo le bom tul vansangih um mi kan nupi, kan pasal, kan nupa, kan fate, kan u nau, veng le hnen pawl ziangvek in kan zoh, kan tuamhlawm a si, kan zangfah maw, timi thateih kan ruah sal dinghi a thupi zet a si.\n(2) Cun a pa 2 nak ih kan ruah dingmi cu, ralbawipa ih Jesuh a rinsannak le a zumnak thu a si. Hi Ralbawipa hin, Jesuh ih hnen ih feh tengteng a tul lo, mi dam ter thei tu tampi an um, sibawi tla tampi an um, sii tla a phunphun an um; tiah a ti lo. Jesuh in a dam ter thei a si tiah zumnak nei in a hnen um ih damnak ding hrangah a mah rori Jesuh hnenah a feh a si.\nZumtu u le nau, kan dam lo le harsat bangmang vansan kan ton tik ah mi hrek khat cu Jesuh hnenah rinsannak le zumnak thawn feh sawn lo in setan thawn hna a ttuan tu hnen ah kan feh sawn pang theu a si. Hihi kan hrial hrimhrim ding mi pakhat a si.\n(3) Cun a pa 3 nak ih kan hmuh mi cu ralbawipa ih tangdornak thinlung a neih mi te hi a si. Ziangtin hi ralbawipa in tangdornak thinlung a nei a si ti kan thei thei? Bawi Jesuh in, “ka ra dingih na hnen um cu ka dam ter ding a si” a ti tikah ralbawipa cun, Ee “Bawipa cu ticun si hlah she, nang kan inn sungih luh dingah kei ka tlak lo pi” “Damnak thu pe aw la ka hnen um pa cu a dam ko ding” a si si, a timi te hi a si.\nZumtu u le nau, hi ralbawipa ih tongkam ah hin Bawi Jesuh ziangtluk in a rinsan, ziangtluk in a upat, ziang tluk in tangdornak a nei a si, timi fiangten kan hmu a si. Himi ralbawipa ih tangdornak tongkam te hi a that tuk ih ruangah Bawi Jesuh ih Thi le Sa kan san hlan te ih kan cam ve nak a si.\nOnline ih sin thuthangtha ngai ih Jesuh hawltu nan zaten tui kan rel rero mi:\nRome ralbawipa ih a hnen um a duhdawt le a zangfah vek in mi duhdawt le mi zangfah thiam tu si thei dingin zuam sin uh sih;\nRome ralbawipa ih Jesuh a rinsan le a zum vek in har sat kan ton caan ah Jesuh a rinsan le a zum tu si thei dingin zuam sin uh sih;\nRome ralbawipa ih tangdornak thinlung a neih vek in tangdornak thinlung nei thei dingih zuam sin uh si.\nThuthangtha ngai tu nan zaten Pathian in nan umnak ciar ah thluhsuah lo pe hram seh.


Avei (2) nak Leitlun Mino Tonkhawmnak Ah Chin mi (6) Tel - Chinland Today Media\nAvei (2) nak Leitlun Mino Tonkhawmnak Ah Chin mi (6) Tel\nAugust 2, 2014 4:00 pm·0 comments\nLeitlun remdaihnak hrang, leitlun ramtinkom mino thurel khawmnak, (Youth Federation for World Peace. 2014 International Youth Convention) cu Phillipine khawpi Manila ah August 1-3, 2014 ah neih a siih, Chin mi (6) tellin, Myanram rampi aiawh in mi (9) an kai ve. A teltu Chin mino pawl hi June 20, 2014 ah Hakha ah hrilawknak rak nei cia in an feh mi a si.\nA fehtu pawl tla cu Chin Youth Organization (CYO, Hakha) ihsi Salai Jocab Thang, Salai Ngun Uk Thang, Salai Sang Hnin Lian le Mai Grace Siang Hlei Dim an siih Chin Youth Organization (CYO, Falam) ihsin Salai Van Bawi Lian le Kalay ihsin Mai June Nilian Sang pawl tla an si.\n“Tui ṭum ih fehtu pawl hi June 20, 2014 Hakha ih tuah mi CYO thurelnak ih a ra suaktu sung in kan hril aw mi a si. Falam, Thantlang, Kalay ihsin pakhat cio, Hakha ihsin 2 cutin kan hrilawk mi a si. Kan zaten township aiawh kan siih Thantlang an feh theilo ruangah Hakha nih an aiawh mi a si” tiin CYO, Falam hotu le Palai Salai Van Bawi Lian nih CT a sim.\nA veihnihnak hi leitlun mino tonkhawm thurelnak ah, Phillipine, Singapore, Malaysia, Thailand, Nepal, Afaghanishtan, Australia, Japan, Thaiwan le Combodia ihsin mino palai 100 lenglo pawl an tel. ‘Tuhi a veihnihnak lawng a siih, 2013 ah kan ram aiawh in mi pathum (3) an rak feh dah zoih, tuikum khal an fehsal. Cambodia le kan ram hrang hmunpi dingah tin zung khal kan ram an din cih’ titla in Salai Bawibawi cun a sim tel.\nAn thurelkhawmnak ih an thulu cu “Mino ticah, rampi dintharsal, Leitlun rem daihnak tuah (Empowering the Youth, Rebuilding Nations, Creating a World of Peace)” ti a si.\nA nikhatnak hi BP International Hotel ah palai 100 pawl le a thlengtu rampi mino 200 lenglo in thurel khawmnak an neiih a Nihnihnak tuisun cu Polytechnic University of the Philippines (PUP) ah phunsang tlawngta 500 lenglo thawn thurelkhawmnak an nei. A mi thumnak hi Pasay City Hall ah neih a si dingih mino 1000 lenglo suak khawm hi thu rel khawmnak neih ding a si.#


A Cem Tiang Kan Do Ding Aw, Bom Kan Tul Ve Tiah Raldo Zirnak Dinhmun Reltu Model – Vapual Auaw\nA Cem Tiang Kan Do Ding Aw, Bom Kan Tul Ve Tiah Raldo Zirnak Dinhmun Reltu Model\nMay 23, 2021 vapual auaw Ramsung Thuthang 0\nMyanmar aiawh in Miss zuamawknak ah rak tel zo Model Htar Htet Htet cu Myanmar ralkap uknak duh loin tlangpar ralthuam kai pawlkom hnenah raldo zir rero lai a si. Raldo a zirnak dinhmun mipi a ruah rualin an eiin khal pholangnak a nei ih a cem tiang do dingah mipi a sawm.\nModel Htar Htet Htet cun “Sakhan ah ka um ti thei in raldo zir dingah ra nan zaten ka lo upat tuk. Cumi tlunah keimah ka um ve timi thei in sakhan bomnak pe theutu pawl khal nan parah ka lungawi tuk lawlaw. A cem tiang do dingah zirnak nei zaten ka upat ih nehnak kan co tiang tel dingah ka lo sawm duh. Lainatnak thawn bomnak pe theutu pawl khal raldo zirnak hmunah bomnak pe vivo hrih dingin ka lo sawm.\n“Ziangahtile ,raldo zirnak hmun zaten ziangkim kan tulsam thluh. Duhdawt zangfahnak thawn pe theutu pawl ruangah raldo zir pawl hrang thazang le cahnak a um ih cuvek an neih vivo theinak ding cu ka duh a si. Raldo zirnak hmun tinkim ah ka um tiah in ruah sak uh. Cumi rualrual in raldo zirnak hrang sumpai dik lo zetih hawltu tivek an um pang maw tivek khal kan zingzoi that a tul ve a si,” tiah a ti.\nRalkap do dingah raldo zir mino tamzet an um ih an zirnak hmun a bangaw lo cio. Hrekkhat KNU, hrekkhat KIA le hrekkhat Free Burma Ranger tivek tlunah hmun dangdang ih zir an si. Khawitawk ih zir khal ralthuam tlunah eiin tiang an harsa tuk tiah theih a si.\nRalkap Hnenih Thuthup Simtu Dalan Nupa Cu Meithal In Kah An Si ih An Pa Sawn Thi\nFalam Ah Zan Suakvak Lo Dingin le Ramtawi Hrih Lo Dingin Mipi An Theihter


Pathian ih Cahnak Langternak – Nitin Manna | VCTH\nPathian ih Cahnak Langternak – Nitin Manna\nHome » Nitin Manna » Pathian ih Cahnak Langternak – Nitin Manna\nBy vcth on March 4, 2016.\nNITIN MANNA March 4, Tlawngkai Ninga\nKa lo sim Peter, nang cu lungto na si;\nhih lungpi par ahhin ka kawhhran ka din dingih\nthihnak hman in a neh thei dah lo ding.\n– Matt. 16:18 [Matt. 16:5-26]\nZumtu pawl in Jesuh Lungpi parih kan din tikah le Amah cu a thlengh aw dah lomi ti kan zumfek tikah Pathian cu a lungawi. Pathian na zum fek asile khawsia ih thiltitheinak cu na do neh thei ding a si. Ka nunnak sungah caan tampi Amah ka zum ngam caan ah hminsin tlak tontehnak tampi ka nei ttheu.\nNikhat cu tlangleng thawn khual ka tlawng ih tlangleng sung ahcun mi pahnih nufate damlozet an rak um. An hnenah, “Zoh uh, himmi zaal sungah thil pakhat leitlun ih natnak ziangtinkim damter theitu ka nei. Ziangtik hman ah ti suak loin a um dah kel lo,” ka ti. Theih an hiartuk thlang ih an hnenah himi cu ziangvek natnak khal a tidam thei, damter thei lomi zianghman a nei lo ti’n ka sim ciamco. Netabik ah annih in sii forkhat dil ngamnak ralthatnak an vun nei thlang. Cuticun ka zaal cu ka vun ong, ka Bible cu ka suah ih, “Keimah cu a lo damtertu BAWIPA ka si,” (Suah. 15:26) timi ka siar sak.\nPathian Tongkam cu ziangtik hmanah thilti suak loin a um dah lo. Na zum ngam ahcun a lo damter ding. Minung tampi in an dam theinak dingah thil tampi an hawl ttheu ih an theih hngilh le zianghman ih an siar lomi cu ol te ih ngah theimi “Gilead ih Balm” hi a si (Jeremiah 46:11). Mangbangza damter theitu siibawi thu ka sim tikah Pathian an zum ih an nufa rori in tlangleng par ahcun an dam cih hngalh.\nPathian in A Tongkam – Bible hi mankhungzet in a retmi a si ruangah leitlun hmuntin khual ka tlawnnak ah Bible hi ziangtik hmanah ka thlah dah lo. Pathian Tongkam sungah nunnak a um. A sungah huham cahnak a um. Bible sungah Khrih ka tong ngah. Jesuh Khrih cu ka thlarau, thinlung, taksa nunnak hrangah ka ttulbikmi umsun a si. Bible in A Hmin sungah huham a um, a timi le A Thiisen sungah thianhlimternak a um, ti’n in sim. “Kiosa hman rilrawng in an um ttheu; sikhalsehla Bawipa ih duhnak a thluntu cu thil ttha an hlawhsam dah lo” (Saam 34:10).\nBawipa in tithei lomi a nei lo (Matt. 19:26). Pathian in ziangtluk minaa besiazet khal a damter thei. Mi ttihhrut pawl, “Nan thilrit cu Bawipa hnenah tthum uhla, nan tha a lo damter ding” (Saam 55:22). Amah zohtu an lungawi (Saam 34:5). Atu rori ah zoh aw!\nZumnak cu a cangvai; zumnak cu a khir mai.\nZumnak cu thoktu a nei, ih zumnak a thoktu le\na famkimtertu cu Jesuh a si (Hebru 12:2).


Bible Thianghlim - HABAKKUK\nBibleThianghlim – HABAKKUK\nA ngantu: Habakkuk\nA huap sung cān: B.C. 606 hrawng\nHabakkuk cu Judah thuanthu ih tikcucān harsat cān ah rawng a bawl.\nPathian duhzawngih tundinsal tumtu Josiah lalnak hnuaiah (B.C. 640-609) Judah-mipawl cun ṭhangphawknak fate an tep. Asinan amah cu B.C. 609 ah thah a si. Amah hnuih siangpahrangpawl in mipi cu sual malsak sinsin ah an hruai. Cuvek buainakpawl hleiah, uktu Assiria cu uktu thar Babilon kut ah B.C. 612 ah a tlu ih, Babilon cu leitlun pumpuluk uktu a hung si. Habakkuk in amai san ih lalram le lalram karlakih thil thleng mipawl a ruah tikah, Pathian thuṭhennak theithiam loin thusuhnak a nei.\nBung 1-2 ah Habakkuk-ih thusuhnakpawl, vuivainakpawl le Pathian-ih a sannakpawl a dăwtdăwtin kan hmu.\nHabakkuk san ah Judah-mipawl an sual zet laiah a dingfel mi Pathian in zianghman ti lo ih a um menmen hi ziangruangah a si tiin Habakkuk in thu a sut (1:2-4). A hmaisabik Pathian ih sannak cu anih in Judah-mipawlih sualnak cu hmu loin a umsan men lo; Babilon-mipawl kha Judah dantattu ding hmanrua ah a tungding ding ti a si (1:5-11).\nBabilon-mipawl cu zahngainak nei lo le an hlawhtlinnak cu rairing mipawlih pathianpawl ruangah a si ti zumtu an si. Curuangah Habakkuk cu a buai sinsin. Pathian in a tumtah mi tisuaktu dingah miphun sualrál sinsin a hmang ding ih, cuih Babilon-mipawl cun an nehnak cu an milem pathianpawl ruangah a si tiah thangṭhatnak an pe ding.\nHabakkuk cabu-ih a laimu Bible bung le câng cu 2:2-5 hi a si. Amai cān teah Pathian a cāngvai ding. Babilon-mipawl vek mihngalpawl cu thiamlo coter an si ding ih, dāntat an si ding, asinan midingfel cu rinnak in a nung ding ti hi Habakkuk in a cinkeng tengteng a ṭul. A mipawl in amah an rinsan ding Pathian in a duh.\nHarsatnak cān khalah a mipawl in amah ah himnak le ruahsannak an hmuh ding a duh.\nPathian-ih sannak a pahnihnak cu 2:6-20 hi a si. Babilon-mipawl cu an nun sualralnak ruangah Pathian in thiamlo a coter hai (2:6, 9, 12, 15, 19). Pathian in annihpawl cu dān a tat hai ding.\nHabakkuk in a theihthiam hnuih a thusim mi cu thangṭhatnak hla a si. Habakkuk cu Pathian thawn an táwngaw ih, khawruahharin a um (3:1-2). Pathian-ih sannak 3:3-15 cu a mipawl parih Izip ram ih an um ihsin Kanaan ram ih an luh (B.C. 1450-1390) tiangih khawruahharza a thil ti mipawl thlirsalnak a si. Cuih tikcucān cu Pathian huham le kilkhawinak phuanlăngnak a si.\nA netabik Habakkuk-ih sannak cu 3:16-19 ah kan hmu. Siatnak maksak lakah Pathian ka rinsan thei! Curuangah Pathian cu hngangam ten ka hngak thei, boruak harsa lakah lungawiaipuangin ka um thei ih, Jehovah ah nehnak ka co thei ti hi Habakkuk-ih sannak a si.\nI. Habakkuk Pathian thawi an biakawknak hmaisabik (1:1-11)\nA. Habakkuk: Ziangahso Pathian in misualrál Judah mipawl parah diknak a hman lo? (1:1-4)\nB. Pathian: Judah mipi thuṭhen dingin Babilon ka tungding ding (1:5-11)\nII. Habakkuk Pathian thawi an biakawknak vawi hnihnak (1:12-2:20)\na. Habakkuk: Ziangtin so Pathian in khavek misualrál Babilon mipawl kha a tumtah mi hrangih a hman thei? (1:12-17)\nb. Pathian: Midingfel cu zumnak in a nung ding, cule misualrál cu thuṭhen a si ding (2:1-20)\nIII. Habakkuk-ih zumnak ih a săwnnak (3:1-19)\na. Habakkuk in thinlingnak lakah zahngainak mang dingin Bawipa hnenah thla a cam (3:1-2)\nb. Habakkuk in Pathian in a mipawl hrangih khawruahharza hna a ṭuan mipawl a simsal (3:3-15)\nc. Habakuk in Pathian a rinsanzia le a aipuannak hnget zetin a phuang (3:16-19)\n1 Profet Habakkuk ih dăwn mi thuphuan.\n2 Maw Jehovah, ziang tik tiang so ka au ding ih,\nI ngaithla lo ih na um ding?\nNa hnenah, «Thahrumsuahnak!» tiih ka au hmanah,\nNang in i run lo ding.\n3 Ziangah mawhsualnak i hmuh ih,\nBuainak hmu ko i tuah?\nZiangahtile sualralnak le thahrumsuahnak ka hmaiah an um;\nĔltaiawknak le tawhawknak a suak.\n4 Curuangah dān cu a zéng ih,\nDiknak khal nunpi a si dah lo.\nZiangahtile misualrál in midingfel a kharkhum;\nCuruangah thuṭhennak cu merhkawi a si.\n5 «Miphunpawl lakah zoh uhla, thlir hnik uh;\nKhawruahhar zetin um uh!\nZiangahtile an lo sim khalih nan zum lo ding mi nan dam laiah thil ka ti ding.\n6 Ziangahtile zoh hnik uh, anmai cēnnak hmun a si lo mi co dingah,\nLeilung pumpi hrutsuak thluhtu,\nMisualrál le mirămhmang miphun Kaldia-mipawl ka tungding a si.\n7 Anmah cu ṭihnungza le tuksumza an si;\nAn thuṭhennak le an thuneihnak cu anmah ihsin a suak.\n8 An rángpawl tla tlavangpawl hnakin an rangsawn ih,\nZanthim ih cinghnia rual hnakin ṭih an nung sawn.\nAn rángtothiampawl an săwt ṭhupṭho ih,\nAn rángtothiampawl ram hlapi ihsin an ra;\nMuvanlai in sa ei dingih a ṭum zurzo bangin an zam.\n9 An zaten thahrumsuah dingin an ra;\nAn hmai in hmai lam an hawih cio.\nVunnel bangin, ralkaihpawl an fĭnkhawm.\n10 Siangpahrangpawl an hmuhsuam ih,\nHruaitupawl an nautat.\nRalhruang kip in an hnihsan,\nZiangahtile la dingin lei an sûngkhawm.\n11 Cun thli bangin an nuai ding ih, an feh vivo ding,\nSihmansehla an cahnak kha an pathian ih ringtupawl cu\nMawhsualnak nei ih puh an si ding.»\nHabakkuk-ih Thusuhnak Pahnihnak\n12 Maw Jehovah ka Pathian,\nKa Mi Thianghlim, nang cu catuan ihsin na si lo maw si?\nKan thi lo ding.\nMaw Jehovah, annih cu thuṭhennak hmanrua hrangah na ruat hai zo;\nMaw Lungpi, annih cu dāntatnak hmanrua dingah na hminsin hai zo.\n13 Thil ṭhalo zoh menmen ding cun na mit cu a thiangfai tuk,\nSualralnak na zoh menmen thei lo.\nZiangahso hrăwkhrawl zetih thil titupawl na zoh men ih,\nMisualrál in amah hnakih midingfel a dawlh tikah na lei na sūp men?\n14 Ziangahso minungpawl cu tifinriat sungih nga vekih na rak tuah,\nAn tlunih uktu nei lo thilnung băwkvâkpawl bangin?\n15 An zaten sio in an awk ṭheh,\nAn sûr in an hnûk ih,\nAn lenkhâng sungah an hnûkkhawm.\nCuruangah annih cu an ai a puang ih, an lung a awi.\n16 Curuangah an sûr hnenah rai an thawi ih,\nAn lenkhâng hnenah meiur thilhlăn an ur;\nCupawl ruangah an kaih mi cu a tam ngaingai,\nAn rawl khal a tam zet.\n17 Curuangah an sûr kawlawngter in zangfahnak nei hlĕng loin\nMiphunpawl an that vivo pei maw?\n1 Ka ralvennak ah ka ding ding ih,\nLeisunpâwng parah ka um ding,\nCule ka hnenah ziang a sim ding ti le\nNunrĕm ka si tikah ziang ka sâng ding ti ka zoh ding.\n2 Cun Jehovah in ka hnenah a sâng ih,\n«Tlân phahih siar thei dingin,\nLarnak ih na hmuh mi cu ngan awla,\nLungphengpawl parah fiangfaiten ngan aw.\n3 Ziangahtile larnak cu cān khiah cia hrangah a si hrih;\nAsinan a cemnetnak cu a nâi deuhdeuh, a tlawlh lo ding.\nMuang deuh khal sehla, cucu hngak ṭenṭo aw;\nZiangruangahtile a thleng tengteng ding,\nA tlai lo ding.\n4 Zoh hnik mipuarthaupa khi,\nA thinlung a dik lo;\nAsinan mifel cu zumnak in a nung ding.\n5 «A si, sabitzu in a bum,\nAmah cu mipuarthaupa a si,\nCule a um menmen thei lo.\nA câkhiarnak cu Sheol vekin a kauter ih,\nAnih cu khawh ti nei lo thihnak vek a si,\nMiphunpawl hmuahhmuah cu amai hnenah a khawm ih,\nAmai hrangah minungpawl hmuahhmuah cu a pengkhawm.\n6 Hipawl hmuahhmuah in,\n‹Mah ta si lo mi karhter vivo tu le\nTiamkamawknak tampi thawi mai hrangih khawlkhawmtu hnenah\nA hmakhua a pit a si.\nZiang tik tiang so?› tiin nautat le hmuhsuamin an hnihsan lo ding maw?\n7 Na sum cawinakpawl cu hmakhatteah an tho lohli lo ding maw?\nA lo palbĕttu an ṭhangharh lo ding maw?\nCule an hrangah ralthillâk ah na cang ding.\n8 Miphun tampi na rak răm ruangah,\nA tāngsŭnpawl in an lo răm ve ding,\nZiangruangahtile minungpawlih thisen le\nRam le khawpi le\nA sungih cêngpawlih thahrumsuahnak ruangah.\n9 Tlun sang ih a bu a sak theinak ding le,\nVansiatnak huham ihsi runsuah a si theinak dingah\nA inn saknak dingih diklo ih sum ngahtu cu a hmakhua a pit a si!\n10 Miphun tampi thahnak in le\nNa nunnak dokalhih sual tuahnak in,\nNa inn ah ningzakza thurawnpek na pe.\n11 Ziangahtile khawkulh ihsin lungto a ausuak ding ih,\nKhānsuk thingphelpawl ihsin an rak sawn ding.\n12 Thisen suahnakih khawpi dĭntu le\nMawhsualnak ih khaw dĭntu cu a hmakhua a pit a si!\n13 Ngai hnik, minung hnaṭuan cu meisa hrangah a si ih,\nMiphunpawl zianghmanlo ih anmah le anmah an cauhawkternak cu ralkap rualpawlih Jehovah hnen ihsin a si lo maw?\n14 Ziangahtile tipi in tifinriat a khuh bangin,\nLeilung cu Jehovah ropitzia theihnak in a khat ding.\n15 Mai innhnen in ding zu petu cu a hmakhua a pit a si,\nA taklawngnak na hmuh theinak dingah\nNa tûr na thle ih,\nZu na riter!\n16 Nang cu sunlawihnak hnakin ningzahnak in na khat.\nNangmah khal na in ih,\nNa serh zim khal na langter!\nJehovah kut vawrh lamih no cu nangmah dokalhin na hnenah a ra ding ih,\nNa sunlawinak parah ningzahnak nasazet a thleng ding.\n17 Ziangahtile Lebanon parih na thahrumsuahnak in a lo khuhsal ding,\nRamsa na siatsuah ih an lo ṭihnak in a lo khuhsal ding,\nRam, khawpi le\n18 «A tuahtu in a tuah mi milim, thuphan per zirhtu burcawp milim in ṭhathnemnak a nei maw?\nA tuahtu in a kutsuak a rinsan ih,\nṬawng thei lo milempawl a tuah.\n19 Zanthing hnenah, ‹Ṭhangharh aw!› titu le ṭawng thei lo lungto hnenah,\n‹Tho aw! A lo zirh ding!› titu cu a hmakhua a pit a si.\nNgai hnik, cumi cu sui le ngun ih khût a si,\nSikhalsehla a sungah thaw a um lo.\n20 Asinan Jehovah cu a temple thianghlim ah a um.\nLeilung tlun mi hmuahhmuah a hmaiah daiten um hai seh,» tiin.\nHabakkuk Thlacam Hla\n1 Profet Habakkuk thlacamnak, aShigionoth zulhin.\n3:1a Shigionoth: Phur zet le rang zetih sak ding mi asilole hla sakdān ding simfiangnak a si men thei.\n2 Maw Jehovah, na thuhla ka rak thei ih ka lung a phâng;\nMaw Jehovah, kan san sungah na hna tharthawhsal aw!\nKan san sungah cucu theihter aw;\nThinlingnak ah zahngainak mang aw.\n3 Teman ihsin Pathian a ra,\nParan Tlang ihsin Mi Thianghlim. Selah\nA ropitnak in vanpawl a khuh ih,\nLeilung cu amah thangṭhatnak in a khat.\n4 A tletzia cu tleu vek a si,\nA kut ihsin tle a suak ih,\nCu tawkah a huham thuh a si.\n5 A hmaiah nathrisia a feh ih,\nKhawsiknat in a ke a thlun.\n6 A ding ih leilung a tah;\nA zoh ih miphunpawl a hnînter hai;\nCule kumkhaw tlangpawl cu an ṭekdarh,\nKhuahlan tlangmual um ringring mipawl an kûn.\nA lamzinpawl cu kumkhaw hmun mi an si.\n7 Kushan puanthlampawl in zăwnzaihnak a tuar ka hmu;\nMidian ram ih puanzar an rak hnîn.\n8 Maw Jehovah, tivapawl parah lunghmui loin na um maw si?\nNa thinhengnak in tivapawl a dokalh maw si?\nNa thinlingnak in tifinriat a dokalh maw si?\nHimi ruangah maw na rángpawl parih na to,\nNa runsuahnak ránglêngpawl parah?\n9 Na thál cu thu na pe;\nNa thálfungpawl parah sesămin thukamnakpawl na tuah. Selah\nNang in leilung cu tivapawl in na ṭhen.\n10 Tlangpawl in nang an lo hmu ih an khūr;\nTilian cu a luang rero.\nTi thûk in a aw a suah ih,\nA kutpawl tla sâng ah a khai.\n11 Ni le thlapi anmai umnak ah an ding;\nAnnih cu na thálfungpawlih tleu ah, na feipi tle zerzer ah an fehhlo.\n12 Aithawk in leilung hrawhin na feh;\nThinhengin miphunpawl na rak cīl hai.\n13 Na mipawl runsuahnak hrangah na fehsuak,\nNa Hriak Thih Mi-ih runsuahnak hrangah.\nA cāwnpi ihsin a hngawng tiang lawngfangkheh in na tuah ih,\nMisualrál inn ih lubân cu na vuak. Selah\n14 Amai thálfungpawl in a ralkappawlih lupawl na suntlăng.\nAnnih cu keimah in ṭekdarhter dingin phusîng vekin an ra suak;\nA thupteih mifarahpawl eirál ding vekin lungawiaipuangin an um.\n15 Na rángpawl thawn tifinriat na paltlăng,\nTipi sawp luihlo lakah.\n16 Ka theih tikah ka thin a khūr,\nA aw ah ka hmur an tur dukdo,\nṬawihnak cu ka ruhpawl ah an lut,\nCule ka umnak hmun ah ka khūr.\nCutisikhalsehla, in run sîmtu miphunpawl parih harsatnak thlen ding ni cu daiten ka rak hngak ding.\n17 Theipi kung cerh loin,\nSabit hri ah rah um lo khal seh;\nOlif khal in rahsuah loin,\nLó in thlairawl suah lo khal seh;\nHruangkulh sung ihsin rante rual thah thluh si khal seh,\nRan inn ah ranpi rual um lo khal seh,\n18 Jehovah ah lungawiaipuangin ka um thotho ding,\nKa runsuahnak ka Pathian ah ka aipuang ding.\n19 Jehovah Pathian cu ka cahnak a si;\nKa ke cu zuknêng ke bangin a tuah ding ih,\nKa tlangmual sângpawl ah i fehter ding.\nHla hruaitu hrangah. Hri nei tum mi thawn.


Kan Pastorte Hmanh Nih Methal A I Tlaih Cang - News and Media\nKan Pastorte Hmanh Nih Methal A I Tlaih Cang\nJuly 28, 2021 admin VIDEOS 0\nKhah! Rak ngai cio u. Hihi a dikmi a si. CDM he a pehtlaih ning zong fiang taktak in a vun chim. Rak ngai cio. Zarh khat ah voi khat sa, Naa maw, caw maw kan thah piak ulaw ka duh ngai. Laimi cu sa kan ei ahhin ai dang ngai. Kan vikvak zong a ṭha deuh i a ti. Sa te hi zarh khat voi khat kan ei khawh cun kan ngan a dam deuh lai. Atanglei ah live kan thlah piak hna.\nA dang relchap. Fala le Tlangval Hrang, Interview pakhat ah Reporter in thu a sut. “Jack Ma hi a hmelse si ziang tinsaw na duh thei? A hlawhtlin hlan tlawng saya a tuan lai ihsin na hril zoih sumpai ruangah cun a si lo ding tiah ka ruat. Na hrilnak san in sim thei kem? Jack Ma ih nupi: ” Jack Ma hi a hmel sia zet ngai. Asinan hnatuan a zuamih hnatuan khal a thiam.\nZiangtik lai khalih hlawhtlin tum ringring mi a siih nunnak hrang tiamkamnak hnget amah ah a um. Cumi lang suah ter ka duh ruangah a si.” Na nupi/pasal dingah zo vek na hril ding? A hmaisa in, nupi pasal neih hnu ih siraw tampi an um ti theih a tha. Innsang dinhnu ahcun duhdawtnak lawng hi a rak tawk theu loih thil kaihhnawih ken tel mi tampi a rak nei theu ti hi cin ringring ding a si.\nKuhva a lo do ringring theitu, thil dangdang a lo leih theitu, zuksin a lo zohpi theitu le dawr ih eiin a lo do theitu pawl khi pasal dingih tha an si theh cuang lo. Khui’ in paisa a ngahih ziangtin paisa a nei timi ruah hna thiam aw. Innsang nan din hnuah tlangval laiih sum nei thei zet kha sum lakluhnak zianghman nei lo tla a rak si thei. A hmel a tha, a pian a mawi ih a nonal tuk, ka duh dan ciah a si ti men khal tlangval hrangah a tawk lo.\nZiangvek thinlung nei a siih a malbikah innsung tuanvo/hna ziangvekin a tuan thei ding timi tal theih cia a tul. Falat tlangval laiih um dan le innsang din hnuih um dan a bangaw thei nawn lo ti mi khal theithiam tum uh si. Na tlangval, na fala cu ziangtlukin a thinlung a pitling timi theih tum awla, thinlung pitling tlangval/fala na nei ngah a si ahcun innsang nan din hnuah na siraw dah nawn lo ding. Ref. LM VIDEO Live hi hmet\nKan Pa Rev. Tungmang Nih Mual A Kan Liam Tak\nKan Pa Rev. Dr. Ral Bawi Thaisung Nu Hniar Zing A Zual Ngai


Nau ka vawn lo tin Coleen in a ti sal - Chinland Today Media\nNau ka vawn lo tin Coleen in a ti sal\nApril 2, 2009 3:56 pm·0 comments\nC. Ronaldo ih hmai nawrpi Wayne Rooney cun a inn teknu Coleen in a bawhlungsit a zoh ti a theih tikah a tha zang a cak zet theu. Wayne ih leh lai cu mi dang tampi in zoh hman hai sehla leitlun ih a duhdawt bikmi a inn sang nu ih a zoh lo ahcun ziangtluk in a thin a nuam lo ding; curuangah a si bualrawn ih a zoh thei lo caan khal ah TV tal ih a rak zoh theu nak cu!\nRooney a hmin than rero lai ih a duhbik mi fala a thur suahmi Cooleen thawi ihkhun pakhat par ih an um tlannak caan a saupi zo ruangah thuthang khawngkhawmtu pawl cun an thuhla theih an duh zet ih kan dung zarh ihsin khan Rooney ih innsangnu nau a vawn ti rorin thuthang an suah rero. Mi pi tam sawn khal in an lungawipi ih mak khal an ti.\nCun, thuthang khawngkhawmtu pawl cun thuhla thei fiang lo in fa veikhat neihnak ding an si ruangah nunau le mipa ah an buai lo cu ai in an fa hmaisabik hmuh ding cak in ni tin an um ih tuikum December thla hrawng ah an nei thei ding tin an phuang.\nAsinan tuizing thuthang cun “Coleen in nau ka vawn lo” a ti timi thuthangca an suah ta riai aw.\nWayne inn sangnu Coleen ih sim vivo nak ahcun “Thla thum lai fa a painak a ti zo tiih thuthang an suahmi pawl a dik lo zia pawl a tar lang. Coleen ih aiawh in a rualnu khal in nau a vawn lo zia a sim fiang sal.\nHmelsia Rooney le Thupte Fapa Nei Ronaldo\nBawhlungsitthiam Rooney le Ronaldo\nWayne Rooney Duhtu Lak Ah Arsen Wenger Telve


Thinlung A Tong Kho Tuk E. – Kawltu Team\nThinlung A Tong Kho Tuk E.\n← Aung La Nsang Nih A Nupi Birthday A Wish Dan Cu A Mak Ko.\nHi A Hmanthlak Ruang Ah Thonginn Thlak A Tong. →


Football rumours: Zidane to manage Beckham's MLS franchise? Guardian\nMan Utd tipped to launch €50m bid for exciting Brazilian starlet to... Caught Offside


1 Sansiarnak 1 (1 Chronicles 1)\n31 32 33 34 35 36 37 383940\nSansiarnak pakhatnak le pahnihnak hi Samuel le Siangpahrang cabu sungih ummi tam deuh ih simnolh salnak a si. Asinain thlirdaan dangte a si ve. Sansiarnak sungah hin Israel pawl siangpahrang an neihnak thuanthu an ngan tikah tumtahmi pahnih a um:\n(1) Israel siangpahrang uknak le Judah siangpahrang uknak hin siatnak an tong a si khalah Pathian in an hnenih thu a rak tiam ciami kha a hngetter thotho. A miphun pawl hnenih a thutiam a thlen theinak dingah Judah ramih um pawl hmangin hna a ṭuan thotho. Himi pawl hi a dik a si ti langternak dingah David le Solomon tla ih nehnak maksak, Jehoshafat, Hezekiah, Josiah le Pathian parih zumtlak a si mi pawlih remsalnak an tuahmi pawl kha sirhsan ah a hmang.\n(2) Jerusalem Biakinn ah Pathian biak an thawh daan, cumi biaknak ah hnaṭuantu puithiam le Levi mi pawlih hnaṭuan zem-awk daan, Solomon cu Biakinn rak saktu a sinan a hramthoktu ngaingai cu David a si, ti thu a sim.\nCithlahtu pawl le an hmin cazin (1:1 - 9:44)\nSaul ih thihnak (10:1–14)\nDavid uknak (11:1-29:30)\n(a) Harsatnak le nehnak (11:1-22:1)\n(b) Biakinn sak ding timtuahnak (22:2-29:30)\n1 Sansiarnak 1\nAdam Ihsin Abraham San Tiang\n(Seem. 5.1-32; 10.1-32; 11.10-26)\n1Adam cu Seth ih pa a si, Seth cu Enosh ih pa a si, Enosh cu Kenan ih pa a si, 2Kenan cu Mahalalel ih pa a si, Mahalalel cu Jared ih pa a si. 3Jared cu Enok ih pa a si, Enok cu Methuselah ih pa a si, Methuselah cu Lamek ih pa a si, 4Lamek cu Noah ih pa a si. Noah in fapa pathum a nei ih Shem, Ham le Jafeth an si.\n5Jafeth ih fapa pawl cu Gomer, Magog, Madai, Javan, Tubal, Meshek le Tiras an si ih an hrinmi miphun pawl in anmah hringtu ih hmin ciar an keng. 6Gomer ih tefa pawl cu Ashkenaz mi, Riphath mi le Togarmah mi an si. 7Javan ih hrin pawl cu Elishah mi, Tarshish mi, Saipras mi le Rodes mi pawl an si\n8Ham ih fapa pawl cu Kush, Izipt, Libia, le Kanaan an si ih an hrinmi miphun pawl in anmah hringtu ih hmin ciar an keng. 9Kush ih tefa pawl cu Seba mi, Havilah mi, Sabtah mi, Raamah mi le Sabteka mi an si. Raamah tefa pawl cu Sheba le Dedan mi an si. 10(Kush in fapa Nimrod a nei ih Nimrod cu leilung tlunah mi nehtu hminthang hmaisa bik a si.) 11Izipt ih tefa pawl cu Lidia mi, Anam mi, Lehab mi, Naftuh mi, 12Pathrus mi, Kasluh mi le Krete mi an si. (Krete mi pawl cu Filistin mi pawl cithlahtu an si.) 13Kanaan ih fapa upabik cu Sidon a si ih, a sangtu ah Heth a si ih an hrinmi miphun pawl in anmah hringtu ih hmin ciar an keng. 14Kanaan ih cithlahmi cu Jebus mi, Amor mi, Girgash mi, 15Hiv mi, Arka mi, Sin mi, 16Arvad mi, Zemar mi le Hamath mi tla an si.\n17Shem ih fapa pawl cu Elam, Asshur, Arpakshad, Lud, Aram, Uz, Hul, Gether le Meshek an si ih an hrinmi miphun pawl in anmah hringtu ih hmin ciar an keng. 18Arpakshad cu Shelah ih pa a si, Shelah cu Eber ih pa a si. 19Eber in fapa pahnih a nei, pakhat cu Peleg * 1:19 Peleg: timi cu Hebru ṭong in ṭhen awknak tican a si. a si, ziangah tile amah ih sanah leilungtlun milai pawl cu an ṭhen-aw thluh; pahnihnak cu Joktan a si. 20Joktan ih tefa pawl cu Almodad mi, Shelef mi, Hazarmaveth mi, Jerah mi, 21Hadoram mi, Uzal mi, Diklah mi, 22Ebal mi, Abimael mi, Sheba mi, 23Ofir mi, Havilah mi le Jobab mi an si.\n24Shem ih cithlah pawl cu Shem, Arpakshad, Shelah, 25Eber, Peleg, Reu, 26Serug, Nahor, Terah le 27Abram an si. (Abram cu Abraham tiih run kawh a si.)\nIshmael Ih Tesinfa Pawl\n28Abraham in fapa pahnih Isaak le Ishmael a nei. 29Ishmael ih tefa pawl cu Nebaioth (Ishmael ih fapa upa bik), Kedar, Adbeel, Mibsam, 30Mishma, Dumah, Massa, Hadad, Tema, 31Jetur, Nafish le Kedemah an si. Hi pawl hi Ishmael ih fapa pawl an si.\n32Abraham in nusun Keturah a nei ih fapa paruk a hrin: Zimran, Jokshan, Medan, Midian, Ishbak le Shuah an si. Jokshan in fapa pahnih Sheba le Dedan a nei. 33Midian in fapa panga a nei ih Efath, Efer, Hanok, Abida le Eldaah an si.\nEsau Ih Tesinfa Pawl\n34Abraham ih fapa Isaak in fapa pahnih Esau le Jakob a nei. 35Esau ih fapa pawl cu Elifaz, Reuel, Jeush, Jalam le Korah an si. 36Elifaz cu Teman mi, Omar mi, Zefi mi, Gatam mi, Kenaz mi, Timna mi le Amalek mi pawlih cithlahtu a si. 37Cule Reuel cu Nahath mi, Zerah mi, Shammah mi, le Mizzah mi pawlih cithlahtu a si.\nEdom Ram Ih A Rak Um Hmaisa Bik\n38-42Edom ramih a rak um hmaisatu pawl cu a thuailam Seir fapa pawlih cithlahmi an si:\nLotan cu Hori le Homam hrin pawlih cithlahtu a si. (Lotan in farnu pakhat Timna a nei.)\nShobal cu Alvan, Manahath, Ebal, Shefi le Onam hrin pawlih cithlahtu a si.\nZibeon in fapa pahnih Aiah le Anah a nei. Anah cu Dishon pa a si ih Dishon cu Hamran, Eshban, Ithran le Kheran hrin pawlih cithlahtu a si.\nEzer cu Bilhan, Zaavan le Jaakan hrin pawlih cithlahtu a si.\nDishan cu Uz le Aran hrin pawlih cithlahtu a si.\nEdom Siangpahrang Pawl\n43-50Israel ramih siangpahrang an rak um hlanah a tanglam siangpahrang pawl in Edom ram cu a sangsangin an rak uk:\nDinhabah khua mi Beor ih fapa Bela,\nBozrah khua mi Zerah ih fapa Jobab,\nTeman peng mi Husham,\nAvith khua mi Bedad fapa Hadad. (Hadad cu Moab ramih Midian ral nehtu a si.)\nMasrekah khua mi Samlah,\nTivapi kapih Rehoboth khua mi Shaul,\nAkbor ih fapa Baal Hanan le\nPai khuami Hadad tla in an rak uk a si. (Hadad nupi Mehetabel cu Matred fanu le Mezahab tunu a si.)\n51Hadad a thih hnuah Edom ram cu a tanglam hrin ciar ah an ṭhen aw. Cuih hrin pawl cu Timna, Aliah, Jetheth, 52Oholibamah, Elah, Pinon, 53Kenaz, Teman, Mibzar, 54Magdiel le Iram an si.


Na Hrang Hmun A Um Nawn Lo! (Part-1) - Chinland Today Media\nOctober 1, 2014 2:51 pm·0 comments\nKumkhat le hrek zuakzo leng suak thei lo lawlaw in thawng tla bang kharhkhum ih um berber ti pan cu! Tuisun cu Ar khawm hremhnuih thlahsalmi ka bang! Zing nisuak eng cun i ron kapih ka khawruahnak khal thiang verver in ka thei aw. Hlim takin ka theng a verih ti ka kholh thluh hnu ka hnipuan neih cawlam mawi thei patawp in ka hon cei aw. Ka ke khai rang vohvo’n Cityhall an timi lam cu ka hei pan ve ta!\nYangon ih Ba-yin-nawng market hrawnghrang i mangter hluahhlo. Kum siar ka rak hmuh dahlomi ‘Kuh-va’ ti phuinak sen tlengtleng in ka von hmu thlang. Singapore ram thianhlimnak lamih hminthang ve sikhawh! Kawlrammi umnak cu hiti rori awwww…… Ka kiangkap zoh phahin ka feh vivo. Inn tlun ka hong kai ih 2nd floor ka thlen in Laimi ka si ti in thei lo pang ding ti si awm takin, “Mai DaiDim!!!!!!!” a aw cun Cityhall MRT sung tiang khal a von hrawh ban ding ti khopin kotu ka nei. Ti lualo’n ka dunglam cu ka hei zoh. A rak si ngaingai! Tuluk innsang ka um sungih keh phu dahlo ka biang vun tete cu an hong kek miaimo thlang. Ka ban pahnih ka pharh cih ih ka rak hmuak.\nCicin cu a ra tlan ciamcoih, “Ka lo ngai tuk ee Daidim” tiin ttah awsuah thawn i ra pom. Kan pahnih in kan pom aw. Ziang tluk kan thaw a suak ti cu kan kiangkap ih hnawmbawm tiang khalin in theihpi ding kan zum. Ttong hi a co in kan co aw lo lawlaw. Tuluk innsang ih “haw” ti hman ringring cu a nin um tuk ngai fawn si. Kan rualvah cun kan hni kan khek derdo pan lo maw! Cicin cun, “Didim, dai kan va leng ta pei cu. Cule khatawk ah kan va cei-aw ding. Kei inn ah ka cei-aw ta lo hokhaw” i ti cun keikhal ka rak lungkim ve mai.\nDailennak inn sangka kan von on veten ka hnarin thilrim pakhat a hawp. Cuih thilrim ratnak lam cu ka hnarin a hei zawt vivo. Cule, ka kaa cun, “Cicin, ka hnar hi a ‘tho aa’ si pang kem maw?” tiin ka hei sut. Cicin cu Ek-inn sungin ti thluaithlo’n, “Hnar tho aa tivek ka thei dah lo. Ziangah maw?” i hon ti. “Khaini rim ka thei ih cunah” ka von ti cun dai ziarzi teih thlalang rak bihaw rerotu fala pakhat in ka zum ban lo takin, “Keimah ka hmawm. Na duh ve maw?” i ron ti cuh!!!!! Ka thawpi ka hon suah hlunhlo! Ka lungtur a hong rang ciamco! Thildang hmuahhmuah hnakin Khaini hi ka ngai bik. Ka ngai kuahko rori si ko! Cucun ka hmai a hong eng pumpoih a lam cu ka hei naih vivo. A Khaini duur sin cu a von ongih i rak pek. Keikhal ziangdang hnakin khuitawk in ka ngah thei ve ding tithu ka hon sut cih. Anih cun hitawk cityhall ih a um thu i sim.\nCicin a hmai a hon cei taktak cuh! “Hollywood actress pawl teh ziang ce!” ti simai. Inn lenglam ah cun kan hon suakih Cicin cun, “Khuitawk ah maw Khaini a um an ti?” i sut ve cih mai. “Shwe-Oo” dawr cu kan hei pan teuhto. Ka ruat ban lo! Duurkhat ah $4 rori an ngen. Ziangdang hnakih ka duhmi a si fawn si. Cicin thawn, “thlakhat veikhat lawng kan suak thei fawn, duurkhat lawng cun thlakhat in daih zik lo” tiin duurhnih veve kan la.\nZaanlam a kim cun kan khawm. A cuih khawm sung nazi pahnih thum kar sung khal ka kaa cun khaini a hlam tuk man. Cutiin thlakhat ah duurhnih cu ka ttheh vuahvo ringring mai. Zing ka tho veten Bible siar hnakin Khaini in ka kaa a luahkhat lohli. Rawl ka khawh veten ‘A-sa-ci’ tiin Khaini cu ka hmawm lala fawn. Khaini hmawm phahin korea film feeling takih von zoh betbet tla cu a kaihdaan a mak!\nTucun kumthum lenglo a rak luan ta! Kumthum.sungih ka Khaini man ah $300 leng a kai. 2011 kum sung hrangih missionary hrang ka pekmi ka von zoh. $50 lawng a si. 2012 khal ttum cuang lo kai cuang lo $50 berber. Khaini ka hmawm ruangih ka ngahmi;\nKa thluak a kim nawn lo. Tuletu thu ka hngilh cingcing.\nKa phurhsam an na. (Ziangahtile nunau nau-inn a siatter tuk!)\nka bang ringring. Ka tha i zoi!\nKa hmai an dum(dup) thluh. An bol thluh.\nHmmm!!!! Ruro raro dah! Khawmcaan thawhhlawm ka pekmi ka von zohsal. Khaini duur hnih ka leinak $8 a siih $10 ka pek hnuih in change salmi $2 hi ka pek tam bik! Tawk rori seh!\nMaw nang khaini, thildang hmuahhmuah aiih ka duhmi na rak si dah ko nan a tu ahcun na ai ih thilttha tuah ding ka thei thlang. Nangmah leinak ih ka hman ttheumi paisa cun ramthim/ramthar hrangah hna an ttuan thlang ding. Feh thlang ko aw. Atu rori in feh liam aw. Ka kaa hi na hrang ah hmun a um nawn lo!!!!!!\nJanuary 29, 2013 (FCFSingapore group ih rak ngan dahmi)


Ziangruangah Kinma Khua An Urkang? An Urkang Hlan Ih An Thuhla Cipciar – Meifar\nJune 15, 2021 ah ralkap in Magway Division, Kinma khuasen ih inn zaten an urkang thluh ih an khua cu vutcam ah a cang. Kinma khua ah inn 250 an um ih mipum 1000 lenglo an khuasa, Kinma khua kiangkap ah ralkap le mipi kilhimtu pawl an doaw ṭheu.\nMay thla sungah an khua kiang Kin Soke khua ih ralkap lamtang khua lal cu zo ti theih loin an that, cutin ralkap le mipi kilhimtu pawl an kapaw ciamco ih ralkap lam 30 hrawng an thi.\nJune 12 sunah Kinma ihsin peng 12 hlatnak ih um Deedotekwin khua lal, ralkap lamtang cu zo ti theih lo mino 2 in an kap that sal. Mino 2 cu an tlanhlo hngal nan ralkap lamtang pawlin an bike licence plate an rak hminsin man, bike licence fehtlangin an zingzoi vivo ih Kinma khuami ih bike a si ti an theisuak.\nBike neitu zingzoi dingin ralkap ṭhenkhat cu uniform hruh loin Kinma khua lamah an feh, Kinma khua an thleng hlanah mipi kilhimtu pawlin an rak bawh ih an kapaw ciamco. Cutawk ih an doawknak ah ralkap lam 15 an thi ih mipi lam pakhat in hliam a tuar.\nCumi ihsin palik/ralkap tam zet cu Kinma khua nuai dingin an poksuak ih an inn le lo pawl an urkang thluh, tlansuak ve thei lo pitar le putar nupa tuakhat Mya Maung (kum 85) le Kyi Hmein (kum 83) cu an inn thawn urkang that an si.\nKinma khua urkang a si hnuah ralkap thuthang MRTV ah ‘Mipi kilhimtu pawlin Kinma khua an urkang’ tin thu an phuang. Mipi kilhimtu pawl khalin “Ziangtik hmanah cuvek thil kan tuah lo ding, kannih cu mipi kilhimtu ding kan si ih mipi humhim lawng kan hna a si” tin Myanmar Now thuthang hnenah an sim thei.


US Library Hrang $ 20 m Petu Nunau Milian - Chinland Today Media\nUS Library Hrang $ 20 m Petu Nunau Milian\nJanuary 5, 2013 2:54 am·0 comments\nNEW YORK : Leitlun milian pawl an zohfiahnak ih tel dahlo le, zohman in a lian a si ti an theihlo mi nunau pakhat cu Mary McConnell Bailey hi asi. Ney York khawpi sung ih um asi ih, zohman in ziangzat sumpa i a nei ti an theihdahlo mi in, a thih veten New York Public Library and Central Park Concervancy te cuncheques $ 10 m veve anngah ruangah lungawi si mangbang si in hnatuantu pawl cu an um.\nA rualnu Lizanne Stoll cun, “ Zohman in a lian ti kantheilo. Keimah khal in ka theilo. Rawl kan eitlang tik khal ah mahten kan pe ringring theu” tiin asi. Kum 88 mi si in nikum ah khan a thi ih, cumi hlan khal ah pumpe aw zet in sizung le tlawnginn ih hnatuan theutu khal asi.\nNew York Post cun cumi thu cu tu ah tarlang in, mi zokhal in midang hrang ih kan nun theizia thazang laknak ding ah an tar thu le, a thizo mi Bailey hnen ah lungawithu an sim thu khal Post cun a tarlang. Bailey tei sung hi 1940 hrawngah khal New York khawpi ah um in, Manhattan apartment ah ummi khal asi. Hivek ih peknak nun neitu hi New York khawpi ih um mi zohman in an theihhngil lo ding khal Post cun a tarlang asi.\nFacebook Naunu Buai\nMilai Lu 18 Chicago Airport Ah Kai\nEgypt Ram Christian Sungkua Kum 15 Thawngtla Ding\nTitanic II Tuah Thlang Ding\nBill Clinton Sizung Ah A Um


Lebanon, Beirut ih Puakkuainak cu Boom ciikhat Puah mi a si – Pu Trump | Falam Online Media\nAugust 5, 2020 August 5, 2020 admin\t0 Comments disaster\nLebanon khuapi Beirut tipikap innpi ih puakkuainak suak mi cu, minung ih tuah mi boom ciikhat puah mi a si ti`n Coronavirus thawn pehpar mi thusim nakah Pu Trump in a sim.\nOlsam zetih puakkuai thei mi chemical (ammonium nitrate) retnak innpi ah kangmei suakin a puak mi a si tiah Lebanon Official in a rak phuang zo nan Pu Trump cun, “kan ram ralbawi general pawl thawn kan toangaw ih an nih khal in cutin an zum ve a bang,” a ti.\n“Asile siatralnak suak ding duh hrimhrim ih cangvaihnak an nei mi maw a si ding” ti`n thusutnak ah “company pangai ih suah mi thilri puaikuai men cu a si lo. kan ralbawi pawl in an thei sawn ding” tiah Pu Trump in a let ih “aw si ee. Boom ciikhat puah hrim mi siding an zum, ka zum” a ti hnu ah US ram in a ṭul dan ih zir in bawm ding kan man ti khalin a sim.\nPu Trump ih sim mi thu thawn pehpar in media lam in US ralbawi zung ah thusutnak an nei nan letsaalnak zianghman a um lo.\nHih puakkuainak cu August 4, Lebanon khuapi Beirut tipikap innpi ih ammonium nitrate retnak ah a suak mi a siih a thawmvang a ringtuk ruangah Peng 180 hlatnak hmun khalin an rak thei ih Israel ram le Cyprus lam khalin an thei ban ve.\nApuak thawm le leilung tlir dan cu 3.5 magnitude thacak linghnin thawn an bangaw ti`n Germany geosciences center in an tar lang.\nCozah kaih mi ammonium nitrate retnak cu safety umloin kum 6 sung rori an ret ih, cuvekin dawngdah zetin an ret ruangah a puak thok mi siin an sim ih voi 2 puak in a puakkuai. Puakkuainak in, Inn tamzet a siatsuah ih minung 100 luan nunnak a cemter hlei ah mipum 4000 luan hrimhma a put ter a si.\n← California ah Kangmei suak, Tutiang an Phal thei hrihlo (+VIDEO)\nRuahpi Ceen ruangah Laiva le Vaar tipi Ṭhang vivo →


Rev. Khar Thuan le Chinlandtoday.info - Chinland Today Media\nRev. Khar Thuan le Chinlandtoday.info\nAugust 7, 2009 12:48 pm·1 comment\nKan Chinmi lakih Calai thiam hminthang lawng siloin Linguistics a zir ih zir suak, nonawn pawl ih pa Khar Thuan cu CT in hmaitawn thusuhnak a nei. A hleice in kan buai zet theu nak O le Aw thu pawl duham zet in suh a si.\nA cangfang kom daan le a O le Aw hmuh daan pawl tla kimcang zetin a hnuai lamah siar ding a um. Mino tampi in a cangan daan an cawng rero.\nA Bulpak Thutawi\nHmin pum : Khar Thuan\nSuahnak Khua : Khuang Li\nHringtu Nu le Pa : Pu Than Cio & Pi Ren Thluai\nA u nau lak ih : Pali nak\nMi pa u nau : Pali (4)\nFar nu : Panga (5) Farnu pakhat in tleisan\nAtui a umnak : Tahan\nEmail : kharthuan40@gmail.com\nCT : A tu Falam Baptist ah ziangmi tuanvo na nei?\nKT : Falam Baptist Pawlkom zung ah General Secretary ka tuan. Kan zung address cu 191/18, Lane 3, Toungphila, Tahan-Kalay a si.\nCT : Fimthiamnak lam ah ziang tiang na thleng?\nKT : Caphun ziang tiang na zir tiduhnak a si ko lo maw? 1985 ah Phunhra ka ong. 1992 ah Falam ih Zomi Theological College ihsin B.Th ka ong. Cun, 1997 ah India ram ih South India Baptist Bible College ihsin B.D ka ong.\nCT : Nupi fanau thawn na um zo maw…an hmin pawl in sim thei pei maw?\nKT: Nupi fate thawn ka um zo ngai ho khaw! Fanu pathum, Ngun Sun Can, Ngun Sin Par, Hniang Sung, le Fapa pakhat, Van Tha Hmung, kan nei. Ka thaisungnu ih hmin cu Tha Sung a si.\nCT : Linguistic khawi ah na zir, kum ziat sung na zir, na theh zo maw?\nKT: Chiang Mai (Thailand) ih Graduate School (International), Payap University ah a si. Undergraduate course le research program thawn kumthum le hrek ka rei. 2008 ah Master of Arts in Linguistics degree in pe.\nCT : Kan lo suh duh bik mi kan lo suhhlan ah Miphun pakhat ih calai timi hi Kawhhran pakhat sungah maw a um lole kawhhran leng ah?\nKT: Calai timi cu hmuhtheihlomi tong neitu minung pawl pakhat le pakhat kan pehtlaihawknak dingih hmuhtheihmi hminsinnak (ngansuahmi lole zuk) a si. Curuangah calai timi cu tong neitu minung pawl ih ta a si ko.\nCui’ Minung kan timi pawl cu Khristian tla an um ding ih biaknak dang tla an um ding. Kan kiangkap ih ca neimi miphun pawl kan zoh a si le Missionary pawl ih rak luhpimi lawnglawng an si (Kachin, Lisu, Lahu, Mindat, Hakha, Falam, Tedim, Mizo, etc….). Cozah in a theihpimi cu tawk deuh lai.\nCozah ih theihpi tlak lo le zir dingih thapeklomi ca le phei cu Khristian/kawhhran pawl ih kilkhawi ruangah a nungmi an tampi. Kawhhran sung maw leng ah a um lo hman ah Calai kilkhawitu le thansopitu lakah Khristian/Kawhhran pawl hi reeltel lo theih an si lo ti seh la ka palh tuk lem lo ding.\nCT : A hleice in Kan Chin calai thu kan rel tikah na hmin hi sal telh ringring a hlawh ih kum ziat na ti ihsin calai na buaipi?\nKT: Aa! Tong le Calai cu ka sunsak zet nain ka buaipi ti ih sim ding tlak ka nei dah lo. 2004 ihsin Linguistics zir hram ka thok ih Linguistics a zir ti in theih ruangah a si men ding.\nCT : Mirangca lai tong ih lehlin tikah leh mirang tong Lai tong ih lehlin tikah kan tong in a daihlo, kan tong in hi words or tongfang a nei lo tiih a lettu pawl ih an ti theumi hi ziangtin na hmu?\nKT: Hi thu ah cun Lai tong kan thiam ngaingai lo ruangah kan tong famkim lo ih kan theihnak a si ti cu tingam ding le pomngam ding a si. Cule, ramkhat le ramkhat, tlangkhat le tlangkhat bangaw lo ti pan cu kan hmuhdahlomi le neihlomi thilri, thilhmin, ramnung, thingkunghrampi, cet ti vek pawl a um ruangah a thar phuahcopmi le lakluhcopmi tong a suak ringring ti cu leilungpi ih tonmi le a cosan tulmi a si ringring.\nCT : Rihli ih O le AW na hmu daan na nganmi ah palh veve in na ngan ih O le AW hmanglo in kan Chin calai a um thei silo, Na hmuh daan ah O maw AW a dik sawn.\nKT : In suhmi thu ih a dik le dik lo kan titheumi kha ca ih kan nganmi O le AW kha kan awsuak tahnak ih hmanmi tahfung (International Phonetic Alphabet) thawn bangaw cekci (awfang kheng) ih ngaanmi a si lo tiduhnak a si.\nCafang dang a, e, i, le u ti pawl cu a tlun ih tahfung (IPA) thawn bangaw cekci an si. Cu ti ih awfang kheeng a si cuang lo ah cun ziang vek cafang khal kan hman le a poinak a um lo. Cui’ poinak um lo le awsuak fang kheeng lo ih nganvevemi cu ziang in thulai kan reel ding ti cu a hnuailam ih ta in thu in thensak thei.\n1. Kan tong hi awphei (vowel) awtawi le sau ruangah sullam dang neimi a si. Cui’ awsau le awtawi thleidannak dingah Laica kan rak zirmi cun awtawi hminsinnak ah ‘O’ in a ngaan ih awsau hminsinnak ah ‘AW’ in a ngaan. Cui’ awtawi le awsau thleidang ih ngaanmi tong cu awtawi le awsau thleidang lo ih ngaanmi (awtawi le sau theidang lo in AW lawng) hnakin karbak pakhat saang ah a um tinak a si (hmatkhat a ngah). Hi hi keimah ih hmuhdan men si lo in Tong lam ih mithiam pawl (Linguists) ih cangaandan famkim tahdan a si.\n2. Kan tong hi awthluk neimi (tonal language) a si ih thleidan a tuul thotho. A tlun ih hmatkhat ngahmi, awtawi le awsau thleidannak neimi ngaandan khal cu hmathnihnak ngah dingin karbak pakhat kaibet ding a nei. A sam lai thotho. Hi karbak kaitulzia khal hi tong lam ih mithiam pawl (Linguists) cun cangaandan famkim tahfung tumpi ih an hmanmi a si.\nCT : O le AW hmangtlang dingin na lungkim ve maw?\nKT : Hmantlang ding timi kha khui ti ih hmantlang ding ti ka fiang deuh lo ih na thusuhmi zawn ka sawhngah lo le in ngaithiam aw! Kan Falam mi cu minung tampi hman kan si lo ih thu hmunkhat pu in, mi tampi in kan cangaandan a si ti ih an pomtheimi hman thei cu ka zuammi a si.\nAhleicein, cangaandan hmanzongsangmi nei zo pawl hrangah cun rem ding tampi ka nei ve ding na’n ka ralrin a tuul. Ziangahtile, ca neitu le siartu mipi tampi thinlung ih a ciahawzomi remtuul hnihkhat a um hman ah rem lo tuk lawmmam a si lo ah cun buaipi lo a tha sawn. Buaipi ding le mipi pawl hloptlo zetih an teltheinak ding tiang zuam lawlaw a tuul.\nCT : O le AW buaipitu hi mimalte maw mipi tampi an si?\nKT : Tam le mal thu ah cun ka thei lo. Buaipitu na timi hi kan ngaandan hlun rem a tul titu pawl si ko lo maw na ti? A si ah cun rem a tul ti thei dingah cun mifim lawng si lo in cathiam deuh le thuhliakhlaitheitu si a tuul. Cu vek cu mi tampi sitheinak ding a har, kutzung khih theih an si ko. Mi tampi zaran men cun cu vek thu suahpi thei ding cu a har tuk.\nCT : Nangmah pakhat theihdaan le ruahdaan men lo sut in, O le AW hmangtu ah zo an tam sawn in na hmu?\nKT : Hi khalah Tam le mal ti lo sim vukvi ding cu ka thei ve lo. Cun, O le AW hmangtu na ti tikah ngaandan thleng a tuul titu le ngaandan kel hmangtu na tinak a si ding ti ah ka zum. A si ah cun ngaandan thleng a tuul ti hmutheitu cu zungsiar theih an si ko. Tam sawn zaran vualvo cun cu vek hmuh thei a ol lo ding.\nCT : Thangthar nonawn mi tampi in kan calai hi a sunzan in thangso dingin kan buaipi rero ti ah na ruat maw?\nKT : Lungawinak tlak in kan mino pawl in tong nan sunsak ih calai nan sunsak fawn. Nan thansopi ngaingai ti ah ka hmu.\nCT : Thangthar pawl ih thinlungah O le AW in a ti buai zet ti ah na ruat maw?\nKT : Hi thu ah cun kan ngaandan hlun rem a tuul titu upa pawl kiangih a um tam deuh pawl cu a tibuai thei men. Hmun dangah cun ka thei lo ih ka umtamnak laitlang ah cun a tibuai ti ding tlak ka thei lem lo, ngaandan kel ah an thaw vualvo men ko.\nCT : Kan calai thangso le nung vivo dingah nasazet ih atcilh ko ih a tawlreltu upa pawl lakah ‘AW’ uar pawl hi an tam deuh tiah mino pawlin an timi teh ziangtin na ruat?\nKT: Kan Mifimcathiam pawl sungin Laica ngaandan rem a tuul ti ih a hmutheitu upa pawl cu kutzung siar theih an si ko. Mi tampi in hi vek an suahpi vualvo ti kan thei tuk lem lo. Cun, kan Mifimcathiam pawl sungin Laica ngaandan kel ih thansopitu upa pawl cu kutzung khih fukfi dingah a har ding, mi tampi thazang funkhawmaw ih tuankhawm pawl an si.\nCT : O le AW ih kan buai ruangah kan Chin (Falam) calai hma kan sawn lo tiah na ruat maw?\nKT : A tammal (quantity) lam in kan tah ah cun kan thangso kan ti thei ding. Amahbelte, thansonak taktak (quality) lam in kan tah ah cun lungawinak tlak le diriamnak tlak cu kan si lo ding.\nCT : O le AW ih thih tang ih tang pawl hi ziangtin na hmu?\nKT : Thih tan ih tang na timi ah hin ngaandan hlun thleng a tuul ti le thleng a tuul lo ti ah thih tan in an tang na ti duhnak a si ko lo maw? A si ah cun a hnuailam ih thu malte hi kan ruahnak in bawmtu dingah ka ngaan ding.\nTong lam ih mithiam (Linguists) pawl cun cangaandan nei hrih lo pawl hruai cu a ol ih a nuam. Ngaandan zongsangmi nei laklawh zo pawl remthat ding cu a har tuk an ti ringring.\nThimnakah, ka Proffessor pa Art Coper hi Lahu Shi tong rembawmtu a si. Lahu pawl hi awthluk hminsinnak kum reipi a rak hmangzotu an si. Saya Art cun hminsinnak nan tuahmi hi a tam tuk, kan thum deuh ding a ti khal le Lahu mipi cu sim tuul lo, mitvang deuh an hruaitu pawl hman hniin theih an si lo a ti theu.\nCun, Lisu pawl hi tui’ kan hmanmi cafang pawl hi an hmang ve na’n kanmai’ zohdan ah cun linglet rere ih nganmi a si. San thar ah linglet lo in kan rem ding an ti khal le an hlawhtling thei lo. Mipi thinlung le thluak sungah nunphung tluk in a rak ciahneh zo (Psycho-linguitic factor).\nCule, thih tan kan ti tikah a tangtu pawl in tong neitu lakih a umtheimi biaknak, pawlkom pakhatkhat, mino le upa, cathiam le thiam lo, hrin le hnam ti vek karlak ih umtheimi buainak pawl (Socio-Linguistic factors) kha tha teih theihthaim a thupi ngaingai. Cu ti lo cun remharzetmi thubuai neihringringnak a si. Cangaandan thu reel tikah Linguist pawl ih hmanmi principle pakhat cu, “It is not what is easiest to learn, but what people want to learn and use which ultimately determines Orthographies. We need to be open and flexible in our attitudes as we seek to formulate Orthographies”, ti a si. Hi thu hi mithiam le ruatsuaktu pawl in fehpi dingmi thil tha a si.\nCT : O le AW ih buai pawl hi rinlopin rualrem aw sehla, kan calai ah ziangmi tuah tul hmaisabik um in na hmu?\nKT: Seh la ti ngelcel cu a va mak ve!. Ziangkhalle, seh la ti a si pan Ca kan ngan tik ih a hrampi cafang kom (spelling) tharthawh (revise) kan tul hmaisa bik in ka hmu.\nCT : O le AW thuhla ah a dik sawn le dik lo ti siloin miphun pakhat kan sinak ah lungrualnak nei thei dingin ziangmi tawlrel a tul in na ruat?.\nKT: Hi vek thu ah cun a tlunlam ih ka ngaan zo vekin Cafang hmanmi thleng tuul maw tuul lo ti vek ruat le phuahtheitu cu kutzung siar theih mifimcathiam le mivirvat deuh an si ka ti zo. Hi vek thusuahpitu pawl hi Linguist ngingai cu si lo hman hai seh la tong tha thei thiam, zingzoitu, hliakhlaitu ti ih kawh tlak an si ko. Lungrualnak na timi vek cekci a si lo hman ah ca neitu mipi pawl karlakah hnaihnoknak um lo ih dinpitu ding cu hi kan mithiam le ruatsuaktu pawl an si.\nHi pawl hin cangaandan thu ih hmun tin ram tin ih mipi tampi ih an rak tonmi harsatnak pawl tampi an zirsuak a tuul. Cule, an thu hi hmainornak ding a si maw dungsipnak ding tha a si ti an thleidang thei ding. CA timi cu kan tongsuakmi hminsinnak ih ngansuahmi hminsinnak (zuk) a si ih a hmangtu hrangah a tha bikmi kha a hmanglotu pakhatkhat in a tha lo va tisak cu a hrangah tluknak a si sawn thei ruangah ralrin a tuul tiah tong lam thiam pawl in an ti ringring.\nCangaandan thuhla ih thusahcatnak tuahtu ding ngaingai cu mipi an si. Curuangah thu thar ruatsuaktu mifimthiam pawl in a hmangtu ding mipi thawn remcang thei dingin lungkimtlangnak, pomremtheidingmi hawlhtlangnak tuahtheitu um a tuul. Cu vek cu kan tawlrel tuulmi a si bik ko. Tawlreltu ding khal Mipi an si lo, mithiam, thusuahpitu, ruatsuaktu pawl ih tuanvo sawn a si.\nCT : Mithenkhat in kan Falam Calai khun takih ca kan ngan tikah Mizo tong nan hmang tivek ih rak sim tawk khal an um ih Mizo thawn cun u nau kan sivekin kan Calai tongkam hman mi fang a bang aw sawm maw, asilole zo sawn in tong kan hmansak aw?\nKT: Kan tongkhuun pawl hi mizo lawng a si lo, Hakha thawn khal a naihaw zet.\nCT : A siar daan le a ngan daan thlei dang thiamlo ih kan buainak hi ziangtin na hmu..? A then in kan tong aw suak vek rorin kan ngan ih a then in a ngan daan ah dang a siar daan ah dang tivek in kan ti celcel ih na hmu daan malte in sim thei maw?\nKT: Ca hi awsuak kan neih zat (phonetic) ih ngaan cawk ding a si lo. Cui’ hnak ih mal deuh phonemic ih ngaan ding a si.\nThimnakah: ‘Z’ aw kan neihmi hi a caancaan ah ‘J’ aw a suak theu. Apahnih in kan hman le cu vek cu phonetic writing an ti. Asinan, a tlangpi thu ih a langringringmi aw cu ‘Z’ a si ruangah ‘Z’ kan hmang ih cu cu Phonemic cangaan a si.\nTongfang (word) level ah hi tiin:\n1.Content words be written phonemically- eg., siang, sian, zaang (Jaang ti in a si lo ding).\n2. Function words might be better written morphophonemically- ih, ihsin, in, etc… Thimnakah, ‘lo’ kha ‘in’ in a thlun tikah an awsuahnak hmun a naiaw tuk ih ‘lovin’ ti vek in a suak. Kha vek kha phonological conditioned word an ti ih “in“ tiah ngaan ding a si. A sau deuh zik ih hi zat hin si hrih ko seh.\nCT : Calai thansonak ding ah ziangmi thupibik in na hmu?\nKT: Tong neitu miphun pawl in an tong an sunsak, an hmang, an zir, an ngaan ih an siar tikah tong le calai cu a nung ih a thangso ti ah David Crystal (American linguist) in a ti.\nCT : Leitlun ih cabu tha na tibikmi pathum in in sim aw? Na nunnak lo remtu cabu pawl?\nKT: Khristian ka si ruangah Bible cu ka hrangah a tha bik ka ti lo thei lo. Apahnihnak ah cun Abraham Lincoln ih thuanthu hi zuamnak thinlung nei dingih tha i petu cabu tha pakhat a si. Apathumnak ah, William Smalley (Linguist) ih Edit tuahmi, Orthography Studies cabu hin cangandan thu ih buainak le buainak lakih thinsau tulnak ti pawl ka zirsuak ruangah ka duh ngaingai.\nCT : Kan lo suhmi kimcangten in san ruangah na parah simcawk lo lungawinak kan nei. Kan miphun in thathnemnak tampi a hmu ding ti ah kan zum.\nKT: Ka lungawi ve zet.\nNu/Pa in Fale Hnenih Ralring Dingmi T’ongkam\non August 8, 2009 at 8:14 am\nA sut tu khal in nan sut thiam ih a let tu khal in a let thiam zet. A lettu hrangah nan thu suh mi pawl cu awlaiten a let ding cu ka zum lo.\nSaya Khar Thuan hi mifim pakhat zet a si ding ti cu a ca leh dan in a theihtheih .\nCt pawl kan mifim thusuh dan nan thiam zet ih a lungawi um riai.\nCalai lam ah thathnemnak tampi kan neih ding a zum um.


Tedim Civil Society Support In Ralrinnak Thu An Suah – Meifar\nTedim Civil Society Support In Ralrinnak Thu An Suah\nAugust 8, 2021 admin Lawrkhawm 0\nTedim Civil Society Support in cozah hnaṭuan CDM tuahtu pawl ih hnaruak ah CDM tuahtu aiawh ih hnaṭuan diltu pawl hnenah ralrinnak an pe. Tedim People’s Hospital ih hna diltu, hmin cazin petu pawl ralring uh.\nRam hrangah mi in an hna ngah zo mi khal an cawlhsan, hmailam caan hrangah tin an nunnak thap in raldonak ah an tel. Cumi cu caanṭha ah rak la in hnaṭuan diltu pawl, CDM tuahtu aiawh ih hmin cazin petu pawl mipi in kan lo zoh menmen zik lo.\nCDM tuahtu pawl cu ziangah siar loin nangmah hrang lawng ruat in hna nan dil asilen nan vah suksonak ah thil pakhat khat nan tong thei. Hnaruak dil theih tin ca suahtu pawl khal atu rori ah hnukdawk aw sal uh.\nNan thiltuah hi ralkap thawn hna nan ṭuantlang lawng a si lo, CDM tuahtu pawl khal nan dokalh ruangah mipi in napin hremnak kan lo pe ding. Hnaṭuan diltu hmin cazin khal mipi hmuh ah kan pholang ding tin ralrinnak an pe. Myanmar ramsung hmun dangdang khalah mi ṭhenkhat in CDM tuahtu aiawh in hna an rak dil rero zo.\nMa Panche Ih Nu A Thi, Ninghang Riahsia In Aum Ih “Ka Ṭah A Ṭul Nawn Lo” A Ti\nKalaymyo Ah Oxygen Man An Dil Ih An Tlanhlo


Live ih thuphuang rero CNN ih hnaṭuan cu palik in an kai (+ Video footage) | Falam Online Media\nLive ih thuphuang rero CNN ih hnaṭuan cu palik in an kai (+ Video footage)\nMinneapolis, mipi duhphorh neihnak hmun ih Live in thuthang phuang rero CNN hnaṭuan Omar Jimenez le video zuk rerotu a hnaṭuanpi pawl cu palik pawl in an kai thluh.\nMay 25, palik kut sung ih thi George Floyd thuthawn pehpar in duhphorhnak nei mipi le palik karlak buainak suaknak hmun ih thuthang an phuang lai ih kaihtuar an si ih CNN news reporter Omar Jimenez cu palik pawl in a kut an khih ih an hruai.\nAn kaih lai khal cu Live in zuk rero a siih Omar Jimenez cun “ziang ruangah saw in kai. Kan pali in thuthang phuang kan siih team khat kan si. Dung ah sip uh in ti a si le kan sip mei ding nan duhnak hmun ah kan ṭhawn mei ding a ti nan palik pawl cun ziangsiar loin an hruai thotho ih camera thawn video lak rero tu khal an kai cih. Cutiih an kai lai pawl khal cu lei par ih an tantami Camera cun live in a rak record rero.\nCNN cun an milai pawl an kaih thu cu twitter ah a post ih daan pahbalmi ziang hman a um lo ruangah thlah lohli dingin dilnak ca khal a ngan tel cih.\nCuhnu ah State Governor Tim Walz in thlah lohli dingin thu a suah ih CNN president Jeff Zucker hnen khal ah ngaidam a dil.\nAn buainak hmun ah CNN ih hnaṭuan Josh Campell (mirang) khal a um ve nan a nih cu an kai lo. Campbell cun “palik pawl ih kaih mi ka hnaṭuanpi Omar Jimenez cu latino midum a si ruangah palik pawl ih hmuh daan a dang” tin` a sim.\n← Falam Tualsung Mino Gamer pawl in PUBG tournament tuah ding\nZawng in Covid – 19 nathrik telmi Thisen Fir (+video footage) →\nUS ramsung buainak so sang (+Video)\nNovember 29, 2020 November 29, 2020 Ni Hnem Sung 0


India Leh Pakistan Karlak Thubuai Vivo - Chinland Today Media\nJanuary 11, 2013 12:46 am·0 comments\nISLAMABAD : India cozah cun, an ralkap 2 Pakistan pawl in an kapthat asi ti ih na puhnak par ah an lungawilo thu an sim. India cozah cun, tuizarh Tlawngkai Nihnih (8.1.2013) ih thahawknak ummi ruangah Pakistan high commissioner cu ko in thusuhnak khal an nei.\nIndia ralkap pawl hin 6.1.2013 Sunday ni ah khan, Pakistan ralkap 1 an kap that ih, midang 1 cun hliamhma a pu ti ih an puhnak duhlo ruangah ralkap 2 pawl an thahnak asi ti in Pakistan cozah an demnnak thu an sim. Culai ah, Paskintan Foreign Minister, Hina Rabhani Khar cun Islamabad ah TV pakhat cun tuitum thil thleng thuthawn pehpar in thusuhnak a nei ih, “ India cozah in in puhnak hi kan hawl rero nan kannih cun kan hmulo.\nKan ralkap pawl khal in India ralkap an thatlo ih, lehrulhnak ih that ti ih in puhnak khal hi, kannih lehrulh duhmi kan silo. 2003 kum ah remdaihnak kan rak tuahzo ih, cui remdaihnak kan tuahmi cu Pakistan cozah hin a kilkhawi tha zet in ka thei. Cun 2011 khal ah remdaihnak thureltlangnak kan nei sal. Hivek ih puhawknak hi thudik asi lo ruangah, United Nations Military Observers pawl in an zohfiah kan duh ngaingai asi.\nKan ram 2 hi cun kan puh aw rero men ding asi ruangah, kan karlak ah UN ralkap lam zohfiahtu pawl hin in zohfiah cu kan duh ngaingai asi” ti in asim. Ram cuhaw ih an buai ringring nak Kashmir ramthen sung ih Line of Control ah cun, kahawk man cia thepthep in khatlam veve ih an ralkap pawl an um thlang.\nPakistan Prime Minister Eithupnak Zohfiahtu Lak Ih Officer Pakhat A Inn Ah Thi


ASEAN hotu pawl tawngaw ding: Kawlram thu teh - Chinland Today Media\nApril 8, 2010 11:56 am·0 comments\nHANOI, Vietnam (AP) – Southeast Asian ram 10 pawl cun pursum leilawnnak lak thu le nikhua umtu dan thleng danglam ruangih harsatnak thu pawl rel khawmnak tlawngkai nili April 8, tui sun ah Hanoi ah an nei ding. An thurel khawmnak ah Kawlram hrilawknak thu khal relnak an nei ding a zum um.\nHruaitu hrek khat pawl cun Kawlram hrilawknak ti cawl hrih dingih NLD party pawl ih an duh mi cu pompi ih nawr ve dingin an duh thu an sim. A mahlawngte a tamsawn cun mipi vangtlang theih ih an dem ding cu an zum lemlo.\nIndonesia le Philipppine cun Kawlram hin ASEAN hmin a ti sia tiin le Kawlram ih hrilawknak ding thianghlim lo zet ih antuah tum mi hi an lungkim lo pi thu an rel zo. Kawlram hi ASEAN ih sungtel pakhat a si ve.\nHuman rights group Amnesty International pawl cun ASEAN ram hruaitu pawl hin Kawlram nasa zet ih soisel/dem dingin a ngen.\nVietnam in Russia Ralthuam A Lei Ding\nAsia Europe (ASEM) Meeting Ah Thein Sein Telve


Min Aung Hlaing In “Tlawnginn Pawl Hringhro Cu Misual Cangvaihnak A Si, Rampi Harsatnak Petu An Si” A Ti – Meifar\nMin Aung Hlaing In “Tlawnginn Pawl Hringhro Cu Misual Cangvaihnak A Si, Rampi Harsatnak Petu An Si” A Ti\nNovember 10, 2021 admin Myanmar 0\nNovember 9, 2021 ah Nay Pyi Taw ah ralkap pawl meeting an nei ih cutawk ah ramsung thuneihnak latu Min Aung Hlaing (kum 65) in “Tlawngta pawl fimthiam zirnak thuhla ah tlawnginn pawl rak hringhro ih hnaihnoktu pawl cu misual cangvaihnak an si. Rampi harsatnak petu khal an si” a ti.\nTlawng an ong pekte ahcun tlawngta malte lawng tlawng an kai, November 8 ahcun ramsung tlawngkai 2,350,000 lenglo an um. Tlawnginn an ong pekte thawn tuat tikah cun zarhkhat sungah tlawngta one million in an pung tin a lungawithu pawl a sim thei.\nTlawngta pawl ih nulepa le khawtlang upa pawl ih kilvennak zarah tlawnginn lamah hnaihnoknak khal a mal, hmun ṭhenkhat ahcun hnaihnoktu cu an um lai. Nauhak tlawngkai pawl ih dinhmun ih zirin upa pawl University pawl khal kan ong vivo ding, University tlawng zaten siloin phunsang deuh pawl an kai hmaisa dingih cutin a sangsang ten an kai vivo ding” a ti.\nNovember 1, 2021 ihsin ralkap in ramsung nauhak pawl tlawngkai dingin thu an suah nan ṭhenkhat nulepa in ramsung buainak ruangah le Covid-19 natsia ruangah an fale pawl cu tlawng an kaiter lo. Ṭhenkhat cu ralkap kuthnuai ah an fale pawl tlawng an kaiter duh lo, cun tlawng saya sayama tam sawn khal ralkap uknak dodal in CDM an tuah ih tlawng an kai lo.\nSierra Leone Rampi A Ṭap, Mithi Ruak 100 Lenglo An Vuiliam\nDoawknak Tualrawn Ah A Pasal A Thi, “Ka Pasal Hi Ka Suang Tuk, Ka Pum Sungih Um A Fa Khal Ka Nei Tengteng Ding” A Ti


" Aung San .. Thih Na Tul Hrimhrim " : Takhin Kodawhmai In Buchuk Aung San A Hronak Thuanthu.. -\n” Aung San .. Thih Na Tul Hrimhrim ” : Takhin Kodawhmai In Buchuk Aung San A Hronak Thuanthu..\nHornbill August 20, 2020 1\nHimi thu cu tlangpar um miphun hmuahhmuah theih tultuk .. Himi thu Kan Thinlung ah thuthup ah ret in ramkhel thu kan cawngle a ttha ..\nPinlung Sachuk ttek hnuah Aung San cu Takhin Kodawhmai in a kawh ih an pahnih thu rel tlangnak an nei.. taktak cun Aung San cu hro dingin Takhin Kodawhmai in a kawh hrimhrim mi asj.\nPinlung Sachuk thu Takhin Kodawhmai in a thei ngah ih a thinheng tuk. Aung San cu a hro ciamco.\n” Aung San .. Na thil tuah dan hicu na sual nasa .. Pinlung Sachuk vek in kan feh le Tlangpar um Miphun pawl Kawlram ihsin suah a ngah ahcun Kan mah kawl pawl cu thingthei ei men in kan nung ding maw .. Cui thu cu kan Siangpahrang pawl an thei ruangah ram zate’n an lak tum.. Kachin ram ih man khung lung , Sui pawl cu Nangmah na san thleng ih na cem tum maw .. Pinlung Sachuk ah na sual lawlaw .. na mawh lawlaw cu si..\nKan nih Kawl cu Miphun pi kan si.. Miphun pi vek in Uk an tul.. Tlangpar um miphun hmuahhmuah nam thluh ding .. Kawl tangah um an ding..\nPinlung sachuk thuah nangmah rori remsal na tul.. Himi thu ah thih na tul.. himi thuah na thi lawngah an zate Kawl hramg an si ding.. Azani ( Martyr in um men awla an lo upat sinsin sawn ding .. Pinlung Sachuk tivek cu hlonsal a theih.. Tlangpar um miphun hmuahhmuah Kawl kutsungah an um ding ..\nKa ttongmi na theithiam maw .. An Pahnih tonaw nak cu a cem..\n* laknak cabu cu .. Bu Tun Hla ( University Nay Win )Aung San ih Bodyguard asi.\nCu ruangah Kalung Usaw hridai in an that zik ah Kalung Usaw in ” ka hmai i ongsak uh .. ” tiin a dil ih a that tu pawl in ” a ngah lo.. tuanvo kan neih ruangah si ” tiin an sawn ih Kalung Usaw in ” Kei khal tuanvo ka nei ruangah ka thi ding ” tiin a sawn.\nPrevious Post: COVID-19 Ruangah Rakhine Ramtthen Ih khawpi, Sittwe Khawpi Lock Down( Kharsak ) An Tuah Zo ..\nNext Post: Tuni Arts Subjects Ihsin Rampi Ah Pakhat Nak Ngah Mg Willian Lin Kyaw , Chinmi Pawl In Sunlawihnak An Tuah ..


Snak The Ripper feat. Onyx (Fr... -'Vandalize Shit'Slum Village (T3 & Illa J) -'Forever'Kendrick Lamar (of Black Hippy... -'Backseat Freestyle'Special Ed -'I Got It Made' Narrow Results by:CategoryAll CategoriesMusic Videos (5)LetterAll Letters# A B C D E F G H I J K L M N O P Q R S T U V W X Y Z Label< All LabelsWarner Brothers RecordsVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (5 Items Found)Page: 14:53Common - 'Celebrate'(Music Video)Added: Jan 26, 2012Views: 544Label: Warner Brothers RecordsSong Producer: No I.D.\n5:10West Coast Rap All-Stars (Above the Law & Body & Soul & Def Jef & Digital Underground & Ice-T & J.J. Fad & King Tee & MC Hammer & Michel'le & N.W.A & Oaktown's 3.5.7 & Tone-Loc & Young MC) - 'We're All In The Same Gang'(Music Video)Added: Nov 29, 2008Views: 3,426Label: Warner Brothers RecordsSong Producers: Dr. Dre (of HighPowered Productions & N.W.A)Rating: (5 Stars) (9)Page 1 of 1 (5 Items Found)Page: 1